Wilmari Badenhorst – Noordelike Helpmekaar Studiefonds
Ek het in 2013 met agt onderskeidings aan die Hoërskool Randburg gematrikuleer. Ek is nou vierde jaar medies aan die Universiteit van Pretoria. Die kursus het hierdie jaar aansienlik meer uitdagend geword, maar ek geniet nog steeds elke oomblik daarvan. Elke jaar word my wêreld bietjie groter en ek begin nou aan spesialisering dink.
In my vrye tyd geniet ek dit om te skilder en te lees, alhoewel ek die jaar nog nie te veel vrye tyd gehad het nie. Ek hou ook daarvan om rekenaarspeletjies te speel en saam met my vriende te kuier.
As uitruilstudent in Duitsland het ek gesien dat daar ‘n heel ander wêreld bestaan, wat ek baie graag sal wil verken, maar op die oomblik kom my studies eerste. Soos wat my studies vorder begin ek ook daaraan dink om na my kursus so bietjie in ander lande te gaan werk.
Dit was ‘n baie aangename verrassing om ‘n derde keer ‘n meriete toekenning van die Noordelike Helpmekaar-Studiefonds te ontvang. Baie dankie daarvoor, asook vir die ondersteuning met my studies. Ek waardeer dit opreg!